钦定古今图书集成/理学汇编/学行典/第251卷 > 魏体道
## 钦定古今图书集成/理学汇编/学行典/第251卷 > 魏体道

按《凤阳府志》：“魏体道，世袭指挥，以孝闻。侍膳惟谨，期
快亲志而后安，复能教子以义方。子绍征，能洁己厉
行，修城御流寇，多保护功。时有西商七八人至凤，众
疑为盗，力救得生，事有益于乡井者。每为力任，条陈
八卫征输之法，军不累而国课易输。有故友寄百金，
人无知者，友亡，召其子还之，酬以半，不受，人高其义。”